**DISPOZIŢIA nr. 102**

**din 15 martie 2021**

**privind constituirea comisiei de recepţie a echipamentelor medicale achiziționate în cadrul proiectului ”*Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19*”**

Preşedintele Consiliului Judeţean Cluj,

Analizând referatul nr. 9327/11.03.2021, întocmit de Direcţia Dezvoltare şi Investiţii, Serviciul Managementul Proiectelor, privind necesitatea constituirii comisiei de recepţie a echipamentelor medicale achiziționate în cadrul proiectului ”*Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19*”

Luând în considerare:

* Proiectul ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”, cod SMIS 138082;
* contractul de finanțare nr. 330/21.07.2020 încheiat între Unitatea Administrativă Teritorială Județul Cluj și Ministerul Fondurilor Europene, având ca obiect acordarea finanțării nerambursabile pentru implementarea proiectului „Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”, Smis 138082;

În conformitate cu prevederile:

* art. 2 alin. 2, art. 3, alin. 2, art. 55 alin. 1, din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* art. 191 alin. (1) lit. f) din Ordonanţa de Urgenţǎ a Guvernului nr. 57/2019 privind Codul Administrativ, cu modificările şi completările ulterioare;
* Ordonanței de Urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020 cu modificările și completările ulterioare;

În temeiul competenţelor stabilite prin art. 196 alin. (1) lit. b) din Ordonanţa de Urgenţǎ a Guvernului nr. 57/2019 privind Codul Administrativ cu modificările şi completările ulterioare;

**D I S P U N E:**

**Art. 1.** Se constituieComisia de recepţie a echipamentelor medicale achiziționate în cadrul proiectului ”*Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19*”, în componenţa nominală cuprinsă în **anexa** care face parte integrantă din prezenta dispoziție.

**Art. 2.** Prezenta dispoziție se comunică prin e-mail, persoanelor nominalizate la art. 1, Direcției Dezvoltare și Investiții și Prefectului Judetului Cluj şi se aduce la cunoştinţă publică prin afişare pe pagina de internet „www.cjcluj.ro”.

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**

 **Anexă la Dispoziția nr. 102/2021**

**Comisia de recepţie a echipamentelor medicale achiziționate în cadrul proiectului**

**”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei**  | **Numele și prenumele** | **Funcția deținută** | **Direcția/Serviciul/****Biroul/Compartimentul, după caz** | **Mențiuni** |
| 1 | Președinte | BOTEZANLavinia | Consilier | Serviciul Managementul Proiectelor | - |
| 2 | Membru | NOUR Daniel | Șef secție UPU | Spitalul Clinic de Urgență pentru Copii Cluj-Napoca | - |
| 3 | Membru | Daniela – Maria Dreghiciu | Medic primar Pediatrie | Spitalul Clinic de Urgenţă pentru Copii Cluj-Napoca | - |
| 4 | Membru | FUFEZAN Otilia | Șef secție RadiologieImagistică Medicală | Spitalul Clinic de Urgenţă pentru Copii Cluj-Napoca | - |
| 5 | Membru  | LUCA Martina | Expert | Cabinet vicepreședinte CJ Cluj | - |

**CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**